În aceste zece proze scurte, publicate în 1987, Ford extrage aur literar din ținuturile măturate de vînt ale Vestului american, din singurătatea chinuitoare și din speranțele precaute ale locuitorilor lor: un fugar care traversează Wyoming-ul însoțit de fiica sa, o iubită nefericită și un Mercedes furat, un băiat care-și privește familia dizolvîndu-se într-o noapte de o violență tragi-comică, doi bărbați și o femeie care-și împărtășesc poveștile ghinioniste într-un bar, încercînd să-și îndulcească norocul. Rock Springs  este o capodoperă de narațiune minuțioasă, de proză atent cizelată, generos empatică.